لما يبقى أدامك فيلم أجنبي أصلي وفيلم عربي سارق نفس رواية الفيلم ا جنبي .. هتتفرج على مين فيهم ؟. بالتأكيد هتتفرج على ا جنبي لأنه بلا شك هيكون متقن أكتر نه هو ا صل. لله المثل ا على .. أكيد اللي رواه ربنا في قرآنه من قصص أسيادنا موسى وعيسى ومحمد فيه الكفاية. وبالتأكيد مهما حاول أي بشري حتى لو معاه نوبل للأدب إنه يحاكي نفس القصص عمره ما هيوصل تقان القصص القرآني. ...... هل نجيب محفوظ نقل القصص القرآني زي ما هو من باب الاستسهال وتبقى في النهاية رواية كتبها بدون مجهود ؟. الحقيقة إن نجيب محفوظ بذل مجهود كبير؛ بس مش في تنقيح القصص القرآني معاذ الله أن يستطيع أي بشري تجويد كلام الله . المجهود الكبير اللي بذله الكاتب كان في محاولات يائسة لتشويه سير الرسل أصحاب الكتب السماوية. سيدنا موسى تحول في الرواية إلى حاوي. وسيدنا عيسى تحول بدوره إلى كودية زار. أما سيدنا محمد فصوره في شكل صاحب الجوزة والكاس. أما كبيرة ا ثافي فكانت في تصوير الله في صورة الجد القاسي على أولاده وأحفاده اللي مات في النهاية حاشا لله ورسله عما يدعون . ...... هل نجيب محفوظ مكنش يقصد الله في تصويره للجد القاسي اللي سماه الجبلاوي وكان يقصد بيه الدين زي ما بعض النقاد قالوا ؟. تفسير بعض مجاذيب نجيب محفوظ لشخصية جبلاوي على إنه ممثل عن الدين؛ تفسير ميدخلش عقل أي حد استوعب القصص القرآني. في الرواية إن الشخصية اللي بتمثل سيدنا موسى قابلت جبلاوي وكلمته في الخلاء في شكل شبح غير مرئي الملامح. مش سيدنا موسى كلم ربنا في الطور برده وللا كان بيكلم الدين ؟ . في الرواية برده إن جبلاوي خد جثة الشخصية اللي بتمثل سيدنا عيسى ورفعها عنده في بيته. مش برده ربنا رفع سيدنا عيسى ليه لما بني اسرائيل تآمروا على قتله وللا الدين اللي رفعه ؟ . وفي الرواية إن جبلاوي بعت أحد خدمه للشخصية اللي بتمثل سيدنا محمد. مش برده ربنا بعت سيدنا جبريل لسيدنا محمد وللا اللي بعته الدين ؟ . بعد ده كله تفسير إن جبلاوي يمثل الدين تفسير ميدخلش ذمتي بربع جنيه مخروم. ...... الخلاصة إن نجيب محفوظ في الرواية تجاوز كل الحدود والخطوط الحمراء. سرق القصص القرآني بدون أي إشارة لكده. حاكى شخصيات الرسل المعصومين بشخصيات ليها عيوبها ومساوئها. تعدى على الذات ا لهية بكل الطرق إلى أن وصل إنه وضع ربنا في منزلة البشر اللي ممكن يموتوا عادي حاشا لله . النتيجة إن الرواية دي مش أقل من إنها تتوصف بالهرطقة والتطاول على الذات ا لهية وعلى رسل الله. ...... كلمة أخيرة. دلوقتي بس بعد ما قريت الرواية دي عرفت .. ليه نجيب محفوظ أخد جايزة نوبل
reviews (hotels, books, movies, products and a few airlines)